﻿ ARCHÍV Ifjúsági nemzetközi konferencia pályázat - 2015 tavaszi forduló | MTA
ARCHÍV Ifjúsági nemzetközi konferencia pályázat ...
ARCHÍV Ifjúsági nemzetközi konferencia pályázat - 2015 tavaszi forduló
A Magyar Tudományos Akadémia - a Magyar Tudományos Akadémiáról szóló 1994. évi XL. törvény (MTAtv.) 3. § (1) bekezdés j) pontja, valamint az államháztartásról szóló 2011. évi CXCV. törvény (a továbbiakban: Áht.), és az államháztartásról szóló törvény végrehajtásáról rendelkező 368/2011. (XII.31.) Korm. rendelet alapján - 2015. július 1-jétől 2015. december 31-ig terjedő időtartamra nyílt jellegű pályázatot hirdet fiatal kutatók külföldi tudományos rendezvényen (konferencián, szimpóziumon) való aktív részvételének támogatására.
A pályázat nyílt jellegű, a vissza nem térítendő támogatás folyósítására egy összegben kerülhet sor. Ugyanarra a konferenciarészvétel-támogatásra adott évben csak egyszer lehet pályázni.
A nyertes pályázó a megítélt összeget kizárólag a megpályázott konferencián való részvételre veheti igénybe. Elszámoláskor csak a támogatási időszakra (a döntéstől számítva 2015. december 31-ig) eső számlák fogadhatóak el.
A pályázati keret összege 2015. évre 10 000 000 Ft, a 2015. július 1-jétől 2015. december 31-ig terjedő időszakra az irányadó összeg 5 M Ft.
1. nyilatkozat: a pályázati weboldal "Letöltés" menüpontja alól letölthető dokumentumot kérjük kitölteni
A postabélyegző legkésőbbi dátuma 2015. március 23. lehet. A borítékon fel kell tüntetni: "INKP 2015/2".
A pályázati anyagok lezárásának határideje 2015. március 23. éjfél.
Érdemi vizsgálat nélkül elutasításra - hiánypótlás nélkül - kerülnek továbbá a pályázati felhívásban megjelölt határidő után benyújtott, illetve a formai követelményeknek meg nem felelő pályázatok, az elutasítás okát a támogatónak meg kell jelölnie.
A pályázati támogatás odaítéléséről az Ifjúsági Nemzetközi Konferencia Pályázat Kuratóriuma 2015 tavaszán dönt. A pályázók a döntést követő 10 munkanapon belül elektronikus levélben kapnak tájékoztatást a döntésről.
A támogatást elnyert pályázó a rendezvény utolsó napjától számítottegy hónapon belül köteles - számlákkal is alátámasztott - pénzügyi és szakmai beszámolót készíteni, és azt átadni az őt foglalkoztató intézménynek.
A pályázó az MTA elnökénél kifogást nyújthat be, ha a pályázati eljárásra, a támogatási döntés meghozatalára, a támogatási szerződés megkötésére, a támogatás folyósítására vagy visszakövetelésére vonatkozó eljárás véleménye szerint jogszabálysértő vagy a jelen pályázati felhívásban foglaltakkal ellentétes. A kifogás benyújtására a pályázati kiírásban a kifogásolt intézkedéshez vagy mulasztáshoz kapcsolódóan megállapított határidőn belül írásban van lehetőség.
X. Egyéb, pályázattal kapcsolatos információk:
A pályázattal kapcsolatban további felvilágosítással az MTA Titkárság Kutatóintézeti Főosztályán Kern Boglárka szakreferens (tel.: 06 1 411 6260, e-mail: inkp [at] titkarsag [dot] mta [dot] hu) áll rendelkezésre.